NaiveNeuron/SloPal huggingface dataset:
V. Veteška, podpredseda NR SR: (2005-03-16):
Momentík, ešte upozorním, pán poslanec Tkáč, po skončení rozpravy už faktické poznámky nie sú možné, ani ďalšie vystúpenia možné. Prosím? Dobre, pretože pán minister už mal záverečné slovo po skončení rozpravy a teraz pani spravodajkyňa. Nech sa páči. Ľ. Navrátilová, poslankyňa: Ja si ctím taký legislatívny postup, keď pri prerokovaní istej témy je novela zákona len o tej téme. Ak by to bolo tu dlhodobou praxou, tak by som povedala, pán minister, máte pravdu, pán Tkáč by nemal otvárať túto tému. Chcem vám len pripomenúť, že máme niekoľkonásobnú skúsenosť, keď sme v súvislosti so zákonmi, myslím, že to boli z finančnej oblasti, novelizovali zákony zo sociálnej oblasti a táto prax pokračuje aj ďalej, pretože aj na tomto zasadaní parlamentu otvára, myslím, že je to môj kolega Horváth alebo neviem kto, na váš popud úplne iný zákon. Takže nepripadá mi nič neobvyklé, ak kolega Tkáč hovorí dnes o téme, ktorá je témou tohto zákona. To je poznámka číslo jeden. Druhá poznámka. Ak hovoríte, že nemá zmysel už dnes riešiť tých zdravotníkov, lebo príde k transformácií alebo k zmene vlastníckych vzťahov a nebudú podliehať tomuto režimu. No tí ľudia musia žiť aj od júla do decembra, čo je 6 mesiacov, a asi im nebude celkom jedno, či majú o 4 - 5 stovák viac alebo menej a verím, že z pohľadu peňazí nás dvoch sú to smiešne peniaze, ale z pohľadu peňaženiek tých zdravotníckych pracovníkov to až také malé peniaze nie sú. Ale nie to je podstatné. Podstatné je niečo iné. Ak prejdú títo pracovníci z verejnej služby do súkromného sektoru, naozaj bude na nich platiť Zákonník práce. Ale chcela by som vidieť toho zamestnávateľa, ktorý v mene zlepšenia pomerov v zdravotníctve vykoná ako prvý krok to, že zníži platy zdravotníckych zamestnancov. To urobí len samovrah. To by bola celá reforma zdravotníctva spochybnená hneď prvým krokom transformácie. Preto si myslím, že bolo by dobré podporiť návrh pána Tkáča, aby sme týmto pracovníkom vytvorili výhodnejšiu pozíciu pri rokovaní o platoch v čase, keď už budú pracovníkmi súkromného sektoru. Ďakujem za pozornosť.
Novotný, Viliam, poslanec NR SR (2013-02-06):
Ďakujem pekne. Možno len pre upresnenie, pán poslanec Mičovský, ja si nemyslím, že dlhodobo nezamestnaní, nízkokvalifikovaní pracovníci, prípadne ľudia z marginalizovaných skupín, ktorí padli do pasce chudoby, zachránia slovenské lesy a slovenské lesníctvo. Ja som hovoril len o konkrétnom projekte malých vodných priehradiek, ktoré sa začali stavať predovšetkým v tých zdevastovanejších lesoch, kde naozaj, aj na tých lesných cestách. Bol som na jednej odbornej konferencii; hrozí, že tá, v prípade väčšej búrky alebo dlhšieho dažďa vzniká prívalová voda, ktorú potom miestne toky nedokážu spracovať. Tie malé vodné priehradky boli krásnym projektom, nestáli veľa peňazí, dávali pracovné príležitosti predovšetkým nízkokvalifikovaným dlhodobo nezamestnaným a fungovali na zachytávanie tej vody. Využívali prírodný materiál, ktorý v tom lese bol, žiadne betónovanie, žiadne domiešavače. Bola to zmysluplná činnosť. Môžeme o tom diskutovať, či to zachráni, alebo nezachráni, do akej miery to fungovalo alebo nefungovalo, faktom ale je, že Ficova vláda tieto projekty zastavila, poviem to jednoducho, a nedala týmto ľuďom náhradu. To mne vadí. Ja teraz hovorím len z pohľadu pracovných príležitostí. Títo ľudia, ak nemajú náhradu, neostáva im nič iné, len sa znovu hlásiť na malé obecné práce, a teda držať tú metlu a lopatu, ako sme to včera videli v tej reportáži v televízii, alebo spadnúť naspäť do pasce chudoby a byť odkázaný len a len na sociálne dávky. Čiže hľadajme cestu von. Ale cestu von nenájdeme, ak týmto ľuďom neponúkneme zmysluplné pracovné príležitosti. Tento poslanecký návrh zákona má ambíciu takéto ponúkať. Ďakujem pekne.
V. Veteška, podpredseda NR SR: (2004-09-09):
Otváram rozpravu k tomuto bodu programu. Písomné prihlášky nemám žiadne. Prosím, ústne kto sa hlási? Nikto. Končím možnosť podania ústnych prihlášok. Vyhlasujem rozpravu za skončenú a prerušujem rokovanie o tomto bode programu. Teraz by sme mali prerokúvať ďalší zákon, je to vládny návrh zákona, ktorým sa mení a dopĺňa zákon Národnej rady Slovenskej republiky č. 259/1993 Z. z. o Slovenskej lesníckej komore v znení neskorších predpisov. Pán Maxon chce procedurálny návrh. Nech sa páči, pán Maxon. M. Maxon, poslanec: Ďakujem pekne. Vážený pán podpredseda Národnej rady, vážený pán minister, dovoľte mi, aby som vás oboznámil s uznesením výboru Národnej rady Slovenskej republiky ako gestorského výboru k zákonu o Slovenskej lesníckej komore. Výbor Národnej rady Slovenskej republiky pre pôdohospodárstvo navrhol prerušiť rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky o lesníckej komore, a navrhujem, aby sme tento bod programu prerokovali ako 104. alebo 105. bod rokovania Národnej rady Slovenskej republiky. Ďakujem pekne.
M. Dzurinda, predseda vlády SR: (2002-05-30):
J. Migaš, predseda NR SR: Takže bude odpovedať on sám. Panie poslankyne, páni poslanci, teraz pristúpime k odpovediam na vyžrebované otázky poslancov položené predsedovi vlády. Prvú otázku položila pani poslankyňa Katarína Tóthová. Otázka znie: „Trváte na svojom výroku, že pri odpočte Mečiarovej vlády vládna koalícia nedovolila rozpravu?“ Odpovedá premiér. Nech sa páči.
Blcháč, Ján, poslanec NR SR (2023-02-08):
Ďakujem pekne za slovo, vážený pán predsedajúci. Pani poslankyňa Marcinková požiadala o odklad hlasovania o tlači 1321. To je toto prvé hlasovanie, čo máme pred sebou teraz, dnes na jedenástu hodinu s odôvodnením, že potrebuje ešte konzultovať dopad tohto zákona na verejné financie na ministerstve financií. Preto žiadam, aby pred hlasovaním samotným podala pani poslankyňa informáciu u výsledkoch konzultácie s Ministerstvom financií Slovenskej republiky. Ďakujem pekne.
Horváthová, Eva, poslankyňa NR SR (2021-06-22):
Ďakujem pekne, pán predsedajúci. V rozprave k návrhu zákona vystúpili piati poslanci. V rozprave boli podané pozmeňujúce návrhy, ktoré som podala ja a pani poslankyňa Záborská. V súvislosti s podaným mojím pozmeňujúcim návrhom som požiadala o vyňatie bodu 25 zo spoločnej správy na samostatné hlasovanie, a to z dôvodu rozšírenia úpravy jednotlivých ustanovení, ktoré boli obsahom bodu 25 spoločnej správy. Aby sme mohli pristúpiť k hlasovaniu o pozmeňujúcich návrhoch podaných v rozprave dnes, prosím, dajte hlasovať o skrátení lehoty podľa § 83 ods. 4 zákona o rokovacom poriadku.
Bugár, Béla, podpredseda NR SR (2017-02-02):
Ďakujem pekne. Takže, páni poslanci, panie poslankyne, pristúpime k hlasovaniu, ale žiadam vás, aby ste sa trošku ukľudnili, lebo fakt nie je počuť, kto čo navrhuje. Takže budeme pokračovať teraz hlasovaním o bode 26, to je druhé čítanie a hlasovaním o druhom čítaní o návrhu skupiny poslancov na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva (tlač 304). Prosím teraz pána poslanca Dušana Bublavého, aby uvádzal hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov , tlač 304.)
Laššáková, Jana, podpredsedníčka NR SR (2012-11-29):
Ďakujem pekne za odpoveď aj za odpoveď na doplňujúcu otázku. A v poradí piatu otázku položil pán poslanec Jozef Mikloško ministrovi kultúry Slovenskej republiky Marekovi Maďaričovi a otázka znie. „Cením si vysielanie Slovenského rozhlasu, najmä Rádia Devín, ktorého vysielanie denne počúvam, v súčasnosti sa však v Slovenskom rozhlase silno prepúšťa, takže mám obavy o podstatné zníženie kvality verejnoprávneho vysielania, som svedkom postupnej likvidácie náboženského vysielania ako v Slovenskom rozhlase, tak aj v STV, 23 rokov od pádu komunizmu sú náboženské redakcie, ktoré vznikli po roku 1989 úplne rozprášené, ľudia, ktorí pomáhali formovať duchovnú, kultúrnu a morálnu úroveň našich občanov, sú prepúšťaní, presúvaní na iné pracoviská alebo odchádzajú, v Slovenskom rozhlase sa napríklad ruší Centrum publicistiky, v rámci ktorého beží jediná relácia o politických väzňoch Klub osudov, aký bude jej osud, prečo pre 80 % občanov, ktorí sú veriaci, sa náboženské vysielania zanedbávajú?“ Nech sa páči, pán minister, prosím o odpoveď, ako aj o oznámenie ukončenia odpovede.
Novotný, Viliam, poslanec NR SR (2015-05-26):
Ďakujem pekne. Pán doktor Susko, myslím, veľmi vyčerpávajúco vysvetlil všetky argumenty, prečo je návrh kolegu Hlinu zlý, no ale musím povedať, že ja som sa naučil, že právnici teda vedia mnohé veci veľmi dobre vysvetliť, aj keď potom pre laika sú často nezrozumiteľné. Uvediem na to dva konkrétne príklady. Keď som podal trestné oznámenie na neznámeho páchateľa vo veci výpadku vrtuľníkovej záchrannej zdravotnej služby, viete o tom, že vtedy päť dní nelietali z dvoch bodov vrtuľníky nad Slovenskom, a namietal som, že mohlo tak dôjsť k všeobecnému ohrozeniu, tak okresný prokurátor mi napísal, že teda mám pravdu v tom, že bol porušený zákon, ale nie je možné celkom začať trestné stíhanie vo veci všeobecného ohrozenia, lebo aby došlo k všeobecnému ohrozeniu, musí byť ohrozených aspoň päť osôb a tie teda ja neviem vymenovať. Fakt som ich nevedel vymenovať. A mohol by som tak pokračovať ďalej. A druhá poznámka je, že môžete kolegu Hlinu pranierovať za to, že možno to je nedomyslené alebo nedobre pripravené, alebo neviem aké, viete, keď sme niekedy ako žiaci v škole robili neporiadok a hrali sa s loptičkou alebo s malou hokejkou, tak triedny nám ju zobral a na konci roka nám ju vrátil a fungovalo to. V princípe na takejto logike je postavený aj tento jednoduchý zákon, ktorý tu predložil kolega Hlina. Prosím, ak ho treba nejako upraviť, treba pripraviť pozmeňujúce návrhy, aby to bolo domyslené do detailov, ale každopádne to, čo by som chcel pochváliť, je snaha riešiť problém, ktorý tu máme a všetci ho vidíme okolo seba. A ten starý pán v obci Sačurov, ktorý býva vedľa rómskej osady, by vám o tom vedel porozprávať celé litánie, ako denne páchajú maloletí priestupky a on je úplne bezmocný, lebo policajti zalamujú plecami. Tu je aspoň nejaký pokus riešiť tento problém. Takže ja ho podporujem.
Kaliňák, Robert, podpredseda vlády a minister vnútra SR (2015-05-14):
Ďakujem pekne, vážená pani predsedajúca. Predložený návrh reaguje predovšetkým na výsledky vykonávania štátneho požiarneho dozoru a na ďalšie poznatky, ktoré vyplynuli z aplikácie zákona v ochrane pred požiarmi. Návrh zákona na rozdiel od platného stavu osobitne upravuje práva a povinnosti právnických osôb v tejto súvislosti a podrobnejšie sa ďalej ustanovujú podmienky získania odbornej spôsobilosti preventivára požiarnej ochrany obce, technika požiarnej ochrany a špecialistu požiarnej ochrany. Predložený návrh zavádza aj podmienky na uznávania odbornej kvalifikácie na vykonávania činností preventivára požiarnej ochrany obce a ďalších funkcií, ktoré som pred chvíľou spomínal. Návrh zákona je v súlade s koncepciou Celoplošného rozmiestnenia síl a prostriedkov hasičských jednotiek na území Slovenskej republiky, ktorú schválila vláda a ktorú teraz napĺňame po jednotlivých obciach. Súčasťou zákona sú aj súvisiace zmeny v zákone o Hasičskom a záchrannom zbore a zákone o správnych poplatkoch. Myslím si, že je to presne v súlade s tými úlohami, ktoré máme pred sebou na zvýšenie odolnosti Slovenskej republiky voči živelným katastrofám, ochrane pred požiarmi a po ktorých by sme mali byť lepšie pripravení na zníženie potenciálne hroziacich škôd. Ďakujem pekne za podporu.
Paška, Pavol, predseda NR SR (2012-10-17):
Takže, dámy a páni, vyhlasujem prestávku do 17.35 hodiny a budeme pokračovať v prerušenej rozprave. (Prestávka.) (Po prestávke.) Dámy a páni, budeme pokračovať v prerušenej rozprave. Poprosím pána ministra, aby zaujal svoje miesto. Je tu pán poslanec Kadúc? Áno. Pán poslanec, nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa menia a dopĺňajú niektoré zákony , tlač 194.)
Kollár, Boris, predseda NR SR (2023-02-14):
Prosím, prezentujme sa a hlasujme. (Hlasovanie.) Prítomných 140 poslancov, za 103, proti žiadny, zdržalo sa 30, nehlasovali 7. Konštatujem, že uvedený návrh sme schválili. Teraz vyhlasujem prestávku do 11.40 hod., t. j. 15 minút a zvolávam poslanecké grémium. (Prestávka. Zasadnutie poslaneckého grémia.)
Šimečka, Michal, podpredseda NR SR (2024-02-27):
Ďakujem veľmi pekne. Ďalší vystúpi pán poslanec Grendel.
Poliačik, Martin, poslanec NR SR (2012-02-29):
Ja by som iba, pán kolega, vás poprosil, keby ste mohli uvádzať celé mená, lebo nie je Krnáč ako Krnáč. Ďakujem.
B. Bugár, podpredseda NR SR: (2002-04-10):
Pán poslanec Hudec. I. Hudec, poslanec: Ďakujem za slovo. Myslím si, že argumenty, ktoré predniesol pán poslanec Kanis, sú dostatočne silné na to, aby sme posunuli tento návrh zákona do druhého čítania a aby sme v rámci diskusie v tomto druhom čítaní podrobnejšie prebrali všetky aspekty, ktoré načrtol vo svojom vystúpení. Ďakujem, to je všetko.
Danko, Andrej, podpredseda NR SR (2024-09-17):
Pán poslanec Krátky.
Jurinová, Erika, podpredsedníčka NR SR (2014-11-26):
Pán poslanec, na vyše vystúpenie sú tri faktické poznámky. Uzatváram možnosť prihlásiť a zároveň navrhujem, aby sme tieto tri faktické poznámky ešte teraz mohli. Pán poslanec Hlina sa dohlásil, teda už dodatočne, ale no, môžete, to už o jednu viac či menej. Hej, ale teda, že dávam priestor na to, aby ste ich mohli povedať. Nech sa páči, pán poslanec Kuffa.
Laššáková, Jana, podpredsedníčka NR SR (2012-05-16):
Pán poslanec Přidal, nech sa páči.
Grendel, Gábor, podpredseda NR SR (2020-04-07):
Ďakujem. Pán poslanec Vetrák.
Kazda, Radovan, poslanec NR SR (2022-09-27):
Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 342 z 27. septembra 2022. Týmto uznesením ma výbor zároveň poveril predložené, predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Blanár, Juraj, podpredseda NR SR (2021-06-17):
Pán poslanec Borguľa, môžete reagovať na faktické poznámky.
Susko, Boris, poslanec NR SR (2014-10-16):
Ďakujem pekne za slovo, pani predsedajúca. Pani poslankyňa, kritizovali ste, že v zákone absentuje obsah prípravného vzdelávania ako jedného z predpokladov na vymenovanie za sudcu, ak teda nejde o justičného čakateľa alebo vyššieho súdneho úradníka s praxou aspoň jedného roka, ktorý vykonával túto funkciu. No, ja si nemyslím, že ten obsah tohto vzdelávania alebo to obsahové zameranie, alebo nejaká štruktúra by mala byť priamo v zákone. Zákon je právna norma, ktorá podľa môjho názoru by mala určovať základné práva a povinnosti tak, ako hovorí ústava, a podrobnosti o týchto právach a povinnostiach a obsahu by mal stanovovať buď právny akt nižšej právnej sily, alebo – v tomto prípade ja si myslím, že to je správne – by to mala určovať práve odborná inštrukcia, ktorou je Justičná akadémia a Rada Justičnej akadémie. Myslíte si, že ministerstvo, ak by to malo byť podzákonným aktom, je viac legitímny orgán na určovanie obsahového zamerania, ako samotná Rada Justičnej akadémie? Ďakujem.
T. Cabaj, podpredseda NR SR: (2009-09-10):
Zároveň prosím, pán podpredseda vlády, aby ste v limite 15 minút odpovedali na otázky adresované premiérovi vlády podľa vyžrebovaného poradia. Prvá otázka je od poslanca Milana Géciho – vidím, že je v rokovacej sále – a znie: „V médiách sa v poslednej dobe objavujú správy o miernom oživení ekonomiky. Pán premiér, ako hodnotíte tieto informácie?“ Nech sa páči, odpovedajte.
P. Hrušovský, predseda NR SR: (2004-05-14):
Pani poslankyňa Mušková, máte slovo.
Spišiak, Jaroslav, poslanec NR SR (2024-01-23):
Ďakujem za slovo. Nebudem reagovať menovite, ale tak komplexne, lebo v každej faktickej niečo zaujímavé zaznelo. Inštitút spolupracujúceho obvineného je fakt jeden z najsilnejších, ak nie najsilnejší nástroj trestného procesu v rukách orgánov presadzujúcich právo. Preto je veľmi nevyhnutné, aby bol právne jasne definovaný, ale nie až tak silno, aby bol nepoužiteľný. A to je veľmi dôležité, preto neni možné tu v dvoch minútach o tom nejak širšie rozprávať. No a teraz táto koalícia by najradšej tento inštitút úplne zrušila, lenže ak by ho zrušila, tak by sme už fakt nedostali tie eurofondy, lebo tam vedia, že toto je práve ten inštitút, ktorý chráni tie najhornejšie vrstvy zneužívania eurofondov, čiže museli ho nejak upresniť, právne definovať tak, aby v podstate v praxi bol oveľa menej použiteľný, ako bol podľa súčasnej právnej úpravy, ktorá bola jasne efektívna, jasne zákonná, všetkými zákonmi a súdmi doposiaľ akceptovaná. A naozaj tí organizátori, vodcovia rôznych zločineckých organizácií len vďaka tomuto inštitútu sú teraz odsúdení a odpykávajú si svoje tresty. Toľko k tomu všetkému. Ďakujem.
Krajčí, Marek, poslanec NR SR (2019-06-27):
Ďakujem pekne za slovo, pán predsedajúci. (Prerušenie vystúpenia predsedajúcim.)
Kollár, Boris, predseda NR SR (2022-02-08):
Vážené kolegyne, vážení kolegovia, budeme pokračovať, v rozprave vystúpi teraz pán poslanec Robert Fico, nech sa páči, máte slovo. (Opäť sa ozvalo pískanie v sále.) Pán predseda Fico, beží vám čas, takže keď nebudete hovoriť, je to váš problém.
Laurenčík, Milan, podpredseda NR SR (2022-06-23):
Ďakujeme, pán minister. Otázka č. 12 je od pána poslanca Martina Čepčeka a je smerovaná na pána ministra zdravotníctva Slovenskej republiky Vladimíra Lengvarského a znie: „Vážený pán minister, lekársky odborári, ktorí sú v štrajkovej pohotovosti od apríla, opäť varujú, hrozia výpoveďami, dávajú návrhy a volajú po dohode. Aké riešenie pripravujete?“ Pán minister, nech sa páči.
Zmajkovičová, Renáta, podpredsedníčka NR SR (2012-05-15):
Pán poslanec Hlina, nech sa páči.
Figeľ, Ján, podpredseda NR SR (2013-03-15):
Na vystúpenie pani Jurinovej jedna faktická poznámka. Nech sa páči, pani Vaľová.
Tomčo, Štefan, poslanec NR SR (2010-08-10):
Ďakujem za slovo. Pán poslanec Paška, Paľo, obaja sme Košičania, dokonca z jedného sídliska a zopár rokov sa aj poznáme. Myslím tri-štyri. O čo mi ide? Na nášho pána ministra Ľuba Galka si použil vulgárne slovo „diletant“. (Reakcia z pléna.) Paľo... (Prerušenie vystúpenia predsedajúcim.)
Hrušovský, Pavol, predseda NR SR (2011-10-21):
Hlasujeme, páni poslanci, o bodoch zo spoločnej správy, tak ako o nich dal hlasovať pán spoločný spravodajca. (Hlasovanie.) 145 prítomných, 86 za návrh, 59 sa zdržalo. Schválili sme návrh. Prosím ďalší návrh.
Herák, Ján, poslanec NR SR (2021-05-12):
Ďakujem pekne, pán podpredsedajúci. Mne sa tento návrh síce veľmi páči, ale, ale trošku to vnímam za taký populistický krok, pretože keď som roky rokúce bil na poplach a upozorňoval som aj bývalú garnitúru, že prečo sa nezvýšia rodinné prídavky na deti a, respektíve príspevky na rodičov a na výchovu detí, pretože dnes máme kopec rodín, kopec rodín, ktoré žijú na hranici chudoby, máme mnoho rodín, ktoré sú na tom skutočne katastrofálne, majú príspevok vo výške 25 euro. Čiže jednorazový príspevok vo výške 300 euro považujem naozaj za veľmi neúprimný krok z vašej strany a nemyslím si, že toto tým rodinám z dlhodobého hľadiska pomôže. A ak treba pomôcť rodinám, a čo určite treba, tak hľadať riešenie, ktoré bude systematické a dlhodobé, ale nie jednorazovým príspevkom, lebo, opakujem ešte raz, tváriť sa, že jednorazový príspevok vo výške 300 euro pomôže rodinám, ktoré, áno, viem, že sa to vzťahuje teraz na súčasnú pandémiu, to beriem ako dôležitý argument, ale nie efektívny a nie je vôbec systematický. Mnoho rodín, a opakujem ešte raz, žije dnes na pokraji chudoby alebo na hranici chudoby a tým sa roky rokúce nepomáhalo. Roky rokúce ste sa tvárili, že vám záleží na rodinách, ktoré potrebujú vašu systematickú pomoc, aj finančnú, aj odbornú, a nikto na nich nehľadel. Čiže toto považujem, pri všetkej úcte, veľmi, veľmi populistické. Ďakujem.
Žiga, Peter, podpredseda NR SR (2023-11-22):
Pán poslanec Malatinec.
R. Kaliňák, podpredseda vlády a minister vnútra SR: (2006-12-14):
Vážené dámy poslankyne, páni poslanci, pani poslankyňa, je mi veľmi ľúto, že máme tak málo času a nemôžem širšie na tú otázku odpovedať. Takže môžem iba tlmočiť slová pána ministra Harabína. Skvalitniť právny poriadok je možné iba kvalitnou legislatívou. Tvorba kvalitných zákonov si vyžaduje širšiu odbornú diskusiu a prípravu a aj preto súčasná koalícia k predkladaniu návrhov zákonov a ich novelizácii nepristupuje a nebude pristupovať neuvážene. Napríklad v oblasti trestného práva už aj pôvodní tvorcovia kódexov priznávajú potrebu ich zmien a doplnkov tak, ako si ich vyžiadala už doterajšia aplikačná prax orgánov činných v trestnom konaní a súdov. Tu by som rád vstúpil aj s pripomienkou zo strany ministerstva vnútra, kde aj nám sa ukazuje, že v mnohých oblastiach by sme radi cestou drobných úprav vylepšili  ich činnosť práve preto, že máme možnosť skvalitniť ich prácu či už v oblasti používania agentov alebo v nejakých  ďalších oblastiach. V súčasnosti už odborný tím zložený aj zo zástupcov Generálnej prokuratúry pracuje na novelách oboch trestných kódexov v oblasti súkromného práva hmotného. Ministerstvo spravodlivosti už vykonalo prvé organizačné a technické opatrenia potrebné na začatie rekodifikácie. Prax si tiež vyžiadala prípravu novely Občianskeho súdneho poriadku, ktorá je toho času v medzirezortnom pripomienkovom konaní. Obdobné zásady budú uplatňované aj v ostatných oblastiach legislatívneho procesu, v ktorom bude potrebné zohľadniť aj početné záväzky Slovenskej republiky vyplývajúce jej v oblasti implementácie a transpozície smerníc a noriem Európskej únie a medzinárodných zmlúv a dohovorov. Ďakujem pekne.
M. Hort, podpredseda NR SR: (2008-10-24):
Otváram teraz všeobecnú rozpravu. Do rozpravy som nedostal žiadnu písomnú prihlášku, a tak sa pýtam, kto sa chce do rozpravy prihlásiť ústne? Konštatujem, že nikto. Uzatváram možnosť podania ústnych prihlášok a vyhlasujem všeobecnú rozpravu za skončenú. Prerušujem rokovanie o tomto bode programu, hlasovať budeme o 11.00 hodine. Teraz budeme pokračovať druhým čítaním o vládnom návrhu zákona, ktorým sa menia a dopĺňajú zákony v pôsobnosti Ministerstva financií Slovenskej republiky v súvislosti so zavedením meny euro v Slovenskej republike . Vládny návrh zákona ste dostali pred prvým čítaním ako tlač 743 a spoločnú správu výborov máte ako tlač 743a. Prosím teraz ministra financií Jána Počiatka, aby vládny návrh zákona v druhom čítaní odôvodnil. Nech sa páči. (Ruch v sále.)
Přidal, Alojz, poslanec NR SR (2013-09-24):
Ja by som chcel za seba teda povedať, že mne sa páči tento návrh zákona kolegu Hlinu Alojza, a teda aj ho podporím, pretože mne sa zdá naozaj trošku zvrátené, keď budeme mať čipy v autách. A obávam sa, že teraz je doba, kedy čipujeme psov a mačky, že príde doba, keď bude povinné, ako človek pri narodení, sa narodí a niekde do ucha mu dajú čip a bude sledovaný, a to sa mi zdá až také orwellovské a nechutné. Preto, Alojz, ja tento návrh zákona jednoducho podporím. Ale na druhej strane by som vás chcel poprosiť, aby som ho mohol podporiť, aby som mohol o ňom hlasovať, aby sme ho rozdiskutovali potom aj na Výbore Národnej rady pre hospodárske záležitosti, jednoducho tak, ako som navrhoval, pretože si myslím, že je to dobrý návrh zákona. Ďakujem.
Hrušovský, Pavol, podpredseda NR SR (2011-03-22):
Ešte predtým ako dám hlasovať, pani poslankyňa, musíme prerokovať zákon v treťom čítaní , ku ktorému otváram rozpravu, do ktorej sa nehlási nik z prítomných pánov poslancov, preto ju vyhlasujem za skončenú. Pristúpime k hlasovaniu o vrátenom zákone ako o celku. Prezentujme sa a hlasujme. (Hlasovanie.) 146 prítomných, 77 za návrh, 12 proti, 56 sa zdržalo, 1 nehlasoval. Národná rada po opätovnom prerokovaní vládny návrh zákona schválila. Teraz poprosím pani poslankyňu Dubovcovú, aby z poverenia ústavnoprávneho výboru predložila Národnej rade návrhy hlasovaní k zákonu z 11. februára 2011, ktorým sa mení a dopĺňa zákon 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, ktorý prerokovávame ako tlač 267. Pani poslankyňa. (Hlasovanie o zákone z 11. februára 2011, ktorým sa mení zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 267.)
M. Číž, podpredseda NR SR: (2007-10-29):
Teraz v rozprave vystúpi pán poslanec Rudolf Bauer, pripraví sa pán poslanec Jaroslav Ivančo.
Hambálek, Augustín, poslanec NR SR (2016-10-14):
Ďakujem pekne. No, pán poslanec, aby som reagoval na vás, ale možnože to bude podnet aj pre navrhovateľa, ja sa dopredu ospravedlňujem, ak sa to bude prelínať. Hovoril ste vo svojom príspevku, že národ dospieva, je to rozumný začiatok. No možnože je to súhlas, uvidíme, čo prinesie prax. A povedal ste aj to, že keď do niekoho vrazíme bicyklom, nie je to také fatálne, ako keď používame automobil, ktorý sa dá nazvať zbraňou. Ale ja sa teraz pýtam možno vás a možno aj pána predkladateľa, ako sa bude posudzovať teda tá kombinácia, keď sa ten bicykel zrazí s autom, ten vodič bude mať 0, ten cyklista bude mať 0,5 a vieme dobre, že na každý organizmus alkohol vplýva úplne inak. Niekto pri 0,5 proste vyvádza už dosť a niekto, kto má jedno promile, je vcelku normálny. Takže a, alebo žiadne promile. To znamená, že; nie, teraz vážne. Stane sa dopravná nehoda, možnože s fatálnym následkom, cyklista bude mať vypité, vodič 0, ako sa to bude... Možnože nerozumiem, nechám si to rád vysvetliť. Ďakujem.
Pellegrini, Peter, podpredseda NR SR (2020-09-24):
Pani poslankyňa, máte záujem o doplňujúcu otázku? (Reakcia poslankyne.) Ďakujem pekne. Ďalšia otázka je od pána poslanca Takáča, ktorý nie je v sále. Aj ďalšia je od neho. Ďalšiu otázku položil pán Peter Liba ministrovi dopravy a výstavby Slovenskej republiky Andrejovi Doležalovi, preto poprosím opäť pána ministra Korčoka. Otázka znie: „Vážený pán minister, rád by som sa informoval, kedy sa začne realizovať obchvat Košíc, čo je potrebné urobiť, aby sa v budúcnosti zamedzilo neúmernému predlžovaniu procesu budovania diaľnic a rýchlostných ciest?“ Nech sa páči.
P. Paška, predseda NR SR: (2010-03-09):
Takže teraz je krátka prestávka do 11.05 hodiny, aby kolegyne a kolegovia mohli zaujať svoje miesta. (Prestávka.) (Po prestávke.)
Hrnčiar, Andrej, podpredseda NR SR (2017-09-07):
Ďakujem. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov . Vládny návrh zákona má tlač 571. Spoločná správa výborov má tlač 571a. Nech sa páči, pán minister dopravy, odôvodnite tento vládny návrh.
Pellegrini, Peter, predseda NR SR (2015-12-09):
Máte námietku, pán poslanec? Dobre. Pán poslanec má námietku, budeme hlasovať o námietke pána poslanca. (Hlasovanie.) Prítomných 134 poslancov, za hlasovalo 53, proti bolo 71, zdržalo sa 8, nehlasovali 2. Nevyhoveli sme námietke. Nebudeme hlasovať o týchto pozmeňujúcich návrhoch.
Grendel, Gábor, podpredseda NR SR (2020-11-03):
Čiže ste spravodajcom k tomuto bodu. Tak nech sa páči uveďte hlasovanie.
M. Fronc, poslanec: (2009-02-05):
Druhá moja poznámka, ja som už párkrát povedal, že pomaly cítim, že tu je plazivý komunizmus, chcem sa opraviť, nie je plazivý, už normálne zúri komunizmus. Jednoducho, vzali ste si za cieľ, aby ste zlikvidovali slobodné rozhodovanie občanov o sebe. Začalo to v školstve, dnes prakticky na základe platnej legislatívy neexistuje naozaj plne slobodná voľba školy. To, že zriadiť inú školu ako obecnú je potrebný na to súhlas samosprávy, jednoducho obmedzuje túto možnosť. To, že ste zaviedli limity, percentuálne limity na prijímanie na gymnáziá, to obmedzuje slobodnú voľbu školy a keď už tomu neveríte, včera pri rozprave o zákone o odbornom vzdelávaní, ďalší zákon, ktorý také obmedzenie urobí, hovoril o tom vo svojom vystúpení pán poslanec Szigeti. A ja chcem teraz ale aj druhú vec povedať. Viete, aj z vládnej strany zo Smeru počúvam často o rodine, o dôležitej starostlivosti o rodinu. Ale rodina to je nielen rodina s deťmi, rodina to sú aj starí ľudia, ktorí sú často viac ohrození, pretože už nemajú schopnosti a sily postarať sa sami o seba. Sú odkázaní na rodinu. A ak už tá rodina nevie a nemá možnosti z dôvodov ekonomických a iných sa o nich plne postarať, tak by sme sa my mali aspoň snažiť o to, aby tá rodina aspoň akým-takým spôsobom to mohla prispieť. Ak obmedzíte to, že si rodina, ten starý človek nebude môcť vybrať svoje zariadenie, že jednoducho, áno, samospráva povie, tam mám zariadenie 50 km od obce, tam ho umiestnime, pretože tam máme voľné miesta, zabránite tomu, aby rodina aspoň aký-taký kontakt s ním mala. Možno ho potom raz za dva mesiace navštívi. Hoci dnes je pomerne veľmi dobrá príležitosť, niektoré školy sa napríklad zatvárajú, v obci sa dá zmeniť – a niekde to aj urobia – prestavať škola na sociálne zariadenie. Sú budovy, ktoré sa dajú takto upraviť a môže byť rodina v kontakte s tým svojím starým nevládnym človekom denne. Váš spôsob okrem iného prispieva aj k tomu, že keď príde starý človek alebo niekto, kto potrebuje, do charity, jednoducho povedia, my vás nemôžeme zobrať, my na vás ani peniaze nedostaneme. No myslím si, že toto, čo robíte, je naozaj likvidačné. Ja vás nebudem prosiť, pretože prosenie vládnej koalície o to, aby sa nad vecami zamýšľala, je hádzanie hrachu na stenu. Nebudem hádzať hrach, je to vaše rozhodnutie a vaša zodpovednosť. Ďakujem pekne, pán predsedajúci.
Bugár, Béla, podpredseda NR SR (2017-09-07):
Pán spravodajca nemá záujem vystúpiť. Takže vyhlasujem prestávku do 20.30 a budeme potom hlasovať. (Prestávka.) (Po prestávke.)
M. Dzurinda, predseda vlády SR: (2004-05-13):
Takže, áno, pán poslanec, je pravdou, že komunizmus a nacizmus boli zločinecké režimy s miliónmi obetí na životoch.
Beblavý, Miroslav, poslanec NR SR (2012-09-27):
Pán predseda, chcel by som len navrhnúť, aby ste preskúmali podľa obrazového záznamu hlasovanie, ktoré sme mali hneď prvé, pretože ak ma uši neklamú, spravodajca napovedal obvyklú a správnu formuláciu, že odporúča, aby sa plénum uznieslo na tom, že postúpime zákon do druhého čítania, ale povedal, že plénum Národná rada odporúča ísť do druhého čítania, čo je, samozrejme, právny nezmysel. A ak sme to naozaj schválili, tak by to mohol spochybniť potom v druhom, treťom čítaní ten zákon. Takže, chcem len odporúčať to skontrolovať. Ďakujem pekne.
Grendel, Gábor, podpredseda NR SR (2022-02-25):
Pán poslanec Drdul.
Ľ. Jahnátek, minister hospodárstva SR: (2009-04-16):
Kontrolný mechanizmus musí byť jednotný s vysokým stupňom ochrany a museli by ním disponovať všetci zúčastnení aktéri procesu, samozrejme, okrem zákazníkov, čiže autorizovaní spracovatelia, tiež importéri, zástupcovia jednotlivých značiek a zrejme aj jednotliví predajcovia, čo by si vyžadovalo nemalé investičné finančné prostriedky nielen na zabezpečenie kontrolného systému, ale aj na jeho prevádzku a tiež zaškolenie zúčastnených strán. Tieto prvotné náklady by museli znášať uvedené subjekty s tým rizikom, že ich využiteľnosť a návratnosť nevie nikto zaručiť a spočítať, čiže by predstavovali vysoké podnikateľské riziko, do ktorého nemôže štát nikoho vtiahnuť, ani nútiť. Je možné predpokladať, že tieto náklady by boli také vysoké, že by veľká časť podnikajúcich subjektov v tejto oblasti a komodite buď nevstúpila do procesu, alebo by mohlo dôjsť k výraznému zhoršeniu ich ekonomických výsledkov v podnikaní, čo by malo negatívny dopad na výšku odvedených daní a tým aj zníženie príjmov v štátnom rozpočte. Toľko k vašej otázke. Skončil som.
M. Číž, podpredseda NR SR: (2009-06-25):
Pani poslankyňa, nechcel som vás prerušovať a pokúsim sa ujasniť si názor na túto otázku na najbližšom zasadnutí grémia. Ale môj osobný názor je, že vaše vystúpenie presahovalo takto formulovaný inštitút interpelácie. Ďakujem veľmi pekne.
Fico, Robert, podpredseda NR SR (2011-03-30):
Môžem potvrdiť, že napr. pri § 18c neprečítal niekoľko slov, neprečítal poznámky pod čiarou. Čiže jeho ústny prejav vôbec nezodpovedá písomnému prejavu. A keďže mu nikto nerozumel, dávam procedurálny návrh, aby pán poslanec ešte raz vystúpil a zrozumiteľne a pomaly prečítal celý pozmeňujúci návrh. A žiadam o tomto hlasovať. Ďakujem pekne. (Smiech v sále a potlesk.)
Sulík, Richard, predseda NR SR (2010-12-09):
Ďakujem pekne. S faktickými poznámkami sa neprihlásil nikto. Uzatváram možnosť a vyhlasujem rozpravu za skončenú. Chce k rozprave zaujať stanovisko navrhovateľ? Nechce. Spoločný spravodajca? Nech sa páči, pán poslanec Fronc.
Galek, Karol, poslanec NR SR (2016-03-23):
Sľubujem. (Potlesk.)
Kollár, Boris, predseda NR SR (2023-02-02):
Ako procedurálny návrh, pán poslanec? Preložiť kde? Na koniec? Na koniec tejto schôdze? Lebo iba na koniec to môžete sám teraz urobiť. Áno? Dobre, však to vie mi to dakto dať. Lebo tam sa nemení program, to sa len posúva. Dobre. To znamená, že máme tunák procedurálny návrh pána poslanca Kremského, aby sme o tomto hlasovali tiež na konci schôdze. Prosím, je všeobecný súhlas? (Nesúhlasná reakcia pléna.) Nie. Je všeobecný nesúhlas, tak teraz dám o tomto návrhu hlasovať. Prosím, prezentujme sa a hlasujeme. (Hlasovanie.) Prítomných 133, za 69, proti 43, zdržalo sa 20, nehlasoval 1. Uvedený návrh sme schválili. Ak je priestor na rokovanie, myslím si, že bolo by dobré v tak vážnom zákone sa dohodnúť v nejakom konsenze, ale rovnako si myslím, že tie zásobníky musíme mať nejakým spôsobom naplnené a garantované aj ľuďom plyn. Dobre, takže budeme pokračovať. Pristúpime k hlasovaniu v druhom čítaní o vládnom návrhu zákona, ktorým sa, aha to je tento, dobre, to sme preložili, takže ideme ďalej, vládnom návrhu zákona, ktorým sa mení a dopĺňa zákon č. 546/2001 Z. z. o verejnom obrancovi práv. Je to tlač 1354, bod 17 schváleného programu. Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, poslankyni Kataríne Hatrákovej, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 564/2001 Z. z. o verejnom ochrancovi práv v znení neskorších predpisov a ktorým sa menia a dopĺňajú niektoré zákony , tlač 1354.)
Bugár, Béla, podpredseda NR SR (2018-03-26):
Páni poslanci SaS, nebuďte nervózni.
Bašistová, Alena, poslankyňa NR SR (2017-10-13):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Senko, Ján, poslanec NR SR (2018-05-15):
Pán podpredseda, teraz dajte hlasovať o bodoch zo spoločnej správy 1 až 8 a 10 až 13 s odporúčaním gestorského výboru schváliť.
Laurenčík, Milan, podpredseda NR SR (2020-05-19):
Ďalším prihláseným do rozpravy je pán poslanec Marian Kotleba. Nech sa páči, máte slovo.
Hraško, Igor, poslanec NR SR (2015-04-15):
Ďakujem za slovo. Zaujali ma niektoré komentáre teda v prejave. Mňa by zaujímalo, lebo hovorilo sa tuná niečo o nevypovedateľných zmluvách, ktoré tečú do SDKÚ. Mňa by zaujímalo, že koľko takýchto zmlúv na Slovensku máme a komu tečú odtiaľ tie peniaze. Určite nie je jedna, ktorá tečie SDKÚ, tak poďme s tým von. Buďme teda korektní a nehovorme len A, povedzme aj B. Takže treba to normálne spraviť. Zoznam ich hodiť na stránku ministerstva vnútra, bude to korektné. Eňo ňuňo. Pripomeňme si ďalej nedávne, dávnejšie výroky Fica, ktorý hovoril o korektnom správaní sa štandardných politických strán a povolávaní do nejakej spolupráce, a teraz zrazu čudujme sa, lebo aj Figeľ bol povolávaný do tej spolupráce a teraz naňho ideme navŕšiť všécko, lebo... A to ste na to prišli až teraz, po troch rokoch vlády? Či až potom, že keď sme vám prišli na to, že kšeftujete so Širokým už dávno a teraz sa to prevalilo, lebo nevyplatil drobných veriteľov, dodávateľov? To je zaujímavé, takže to je taká paráda. No a čo už povedať len na záver? Však áno, občania to spočítajú úplne všetkým, tak teraz už si môžeme len povedať, že toto nejak trošku prehrmí, nasadneme na biele kone a šup ho do schránok.
Muňko, Dušan, poslanec NR SR (2015-05-12):
Pán poslanec, len krátka poznámka, že keď dáte pozmeňovací návrh, tak ho aspoň potom celý prečítajte, ale prekvapuje ma, že znova miešate do minimálneho dôchodku zase politiku, pretože II. pilier nemá nič s minimálnym dôchodkom, pretože sú to väčšinou postihnutí dôchodcovia, ktorí majú nízky dôchodok a majú rôznu, či majú dávku v hmotnej núdzi alebo ďalšiu dorovnávaciu dávku. Týka sa to tých 75-tis. ľudí, čiže vláda správne rozhodla, aby títo ľudia dostali určitú sumu, vyššiu, ako dostávajú teraz. To je ako po prvé, čo chcem povedať. Druhá vec, nerozumiem tomu, prečo by mal byť a prečo má byť v II. pilieri teraz do budúcna človek, ktorý má minimálnu mzdu, ktorý si nemôže našetriť. Vy veľmi dobre viete, sám ste to niekoľkokrát povedali a povedali to aj iní poslanci, že ľudia, ktorí majú z minimálnej mzdy, alebo majú nízky základ, nemajú čo byť v II. pilieri. Napriek tomu viete veľmi dobre, že je to rozvrat verejných financií. A ešte chcem podotknúť ďalšiu vec, aj jeden, aj druhý, aj tretí pozmeňujúci návrh, ktorý ste dali, je prakticky nepriechodný. Pretože jednoducho, keď som si ho pozorne vypočul, či sú to dôchodcovia, starodôchodcovia, alebo sú to československí dôchodcovia, ktorých sa to týka, ten zákon je proste formulovaný tak, ako ho má aj Česká republika, čo pomenoval a povedal v svojom úvodnom slove aj minister. Takže by som poprosil nerobiť aj z minimálneho dôchodku politiku, títo ľudia budú radi, že dostanú vyššiu čiastku o pár eur, ako majú doteraz dôchodok.
Pellegrini, Peter, predseda NR SR (2023-12-14):
Pán poslanec, váš postoj vnímam ako námietku k tomu môjmu názoru, že sa nejedná o procedurálne návrhy, o ktorých môžeme dať hlasovať, preto dávam hlasovať o námietke pána poslanca Pročka, ktorý namieta k tomu postupu, ktorý sme v zmysle rokovacieho poriadku zvolili. Čiže hlasujeme o námietke pána poslanca Pročka, ktorý nesúhlasí s takýmto postupom. (Ruch v sále.) (Hlasovanie.) 132 prítomných, za 55, proti 76, nehlasoval 1. Ďakujem veľmi pekne. (Reakcia z pléna.) Tento návrh sme neschválili. (Ruch v sále.) Pán poslanec Matovič s procedurálnym návrhom.
Hrnčiar, Andrej, podpredseda NR SR (2016-12-07):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Silvii Shahzad.
Jurzyca, Eugen, poslanec NR SR (2018-09-13):
Ďakujem pekne. Chcel som sa vyjadriť aj k tej systémovosti, ale v zásade to tu už bolo povedané. Čiže ja len jednu technickú poznámku. Pán poslanec, hovorili ste o tom, že máme nižší podiel turizmu na tvorbe HDP než napríklad Rakúsko. Pozrel som si teda taký kontrolný ukazovateľ, že koľko ľudí zamestnávajú podobné sektory alebo sektory v rámci turizmu v jednotlivých krajinách, a naozaj Rakúsko v ubytovaní a v stravovaní zamestnáva viac ľudí než Slovensko, a je to, Rakúsko zamestnáva 263-tisíc ľudí, Slovensko 105-tisíc. Ale keď som sa pozrel na iné krajiny, tak ten obrázok vyzerá opačne. Napríklad Fínsko, Nórsko, ktoré tiež majú s turistikou slušné skúsenosti, tak zamestnávajú dnes menej. Fínsko 85-tisíc, Nórsko 78-tisíc a dokonca Chorvátsko 119-tisíc ľudí, čo, to je len tesne viac. Slovinsko 45-tisíc, ale menšia krajina, uznávam. Čiže mierim len k tomu, že keď chceme robiť takéto zmeny, tak by to chcelo aj viac analýz o tom, o porovnaní našej krajiny a tohto sektora s inými krajinami a o vplyve toho sektora a jeho rastu na HDP. Tak, ďakujem.
Šimečka, Michal, podpredseda NR SR (2024-01-19):
Ďakujem. Pani poslankyňa Nash.
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 143 poslancov, za 129, proti nikto, zdržalo sa 14. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 137 poslancov, za 132, 4 sa zdržali, 1 nehlasoval. Uvedený návrh sme schválili.
Nemky, Martin, poslanec NR SR (2020-04-20):
Bolo to omylom stlačené.
P. Kresák, poslanec: (2001-10-03):
J. Migaš, predseda NR SR: Prezentujme sa a hlasujme. Hlasujeme o pridelení zákona výborom, určení gestorského výboru a o určení lehôt. Hlasujeme. (Hlasovanie.) Prezentovalo sa 103 poslancov, za 96, proti nikto, zdržali sa 4, nehlasovali 3. Konštatujem, že sme tento návrh schválili. Ďakujem.
V. Sopko, poslanec: (2001-12-06):
Ale na druhej strane nemôžeme byť spokojní so súčasným stavom obnovy techniky, pretože ten stav je naozaj naďalej kritický. Veková štruktúra je nepriaznivá a bolo by potrebné aj v nasledujúcich rokoch rovnako vyčleniť limit kapitálových výdavkov na to, aby sa vo väčšom rozsahu táto technika obnovovala. Vážený pán minister, k tejto otázke ma inšpirovali jednak informácie od vás z ministerstva vnútra, ale aj stanoviská prednostov krajských úradov pri schvaľovaní rozpočtových kapitol jednotlivých krajov. Budem citovať, že „vykrytie základnej prevádzky jednotiek Zboru požiarnej ochrany napríklad v okrese Prešov na rok 2002 je zabezpečené len na 71 %“. Okrem iného takisto konštatujú niektorí prednostovia, že kapitálové výdavky na rok 2002 im neumožňujú plniť toto uznesenie vlády. Inými slovami chcem povedať, že budeme spoločne musieť vyvíjať nejakým spôsobom tlak na vládu Slovenskej republiky, aby sme túto úlohu, ku ktorej sme dospeli na základe nešťastia, ktoré ste spomínali, aby sa táto úloha do budúcnosti plnila. Skončil som.
Blanár, Juraj, podpredseda NR SR (2022-10-18):
Ospravedlňujem sa, pani Marcinková. Nech sa páči.
Matovič, Igor, poslanec NR SR (2024-02-27):
Pozeráš sa do zrkadla, keď hovoríš magorko? Ty kandiduješ za prezidenta?
B. Bugár, podpredseda NR SR: (2002-11-06):
(Hlasovanie.) Prítomných je 133 poslancov, za návrh 77, proti 54, nehlasovali 2. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nech sa páči, pani poslankyňa.
Suchánek, Alan, poslanec NR SR (2018-12-03):
Ďakujem za slovo. Soňka, veľmi dobrý príspevok so znalosťou problematiky. Vidieť, že v tom pracuješ roky. Môj názor je totožný s tvojím prednesením, že by sa nemala miešať problematika hmotnej núdze a obedov pre všetkých zadarmo. Pretože tie obedy budú pre všetky deti, aj pre tie deti, ktoré to absolútne nepotrebujú. A dotovanie z prostriedkov hmotnej núdze plošne je chybné. Malo by byť určite adresné, teda len pre tých, ktorí sú na to odkázaní, a nemrhať týmito prostriedkami. Pre mňa je to také komunistické a populistické. Všetkým rovnako, všetkým zadarmo na úkor tých, ktorí to skutočne potrebujú.
Blanár, Juraj, podpredseda NR SR (2023-05-18):
Dve faktické poznámky na vaše vystúpenie. Pán navrhovateľ Svrček ako prvý.
Bugár, Béla, podpredseda NR SR (2010-11-04):
Pán poslanec Zelník.
Figeľ, Ján, podpredseda NR SR (2014-07-01):
Môžte to ešte stlačiť?
T. Cabaj, podpredseda NR SR: (2009-12-08):
Verím, že si urobíte svoj obraz o parlamente. Len chcem varovať našich kolegov a kolegyne, ak by si mohol vidiecky parlament sadnúť do týchto lavíc, tak sme určite v menšine a možno by iným spôsobom rozhodovali. Takže poprosím všetkých poslancov a poslankyne Národnej rady, aby zaujali svoje miesto v rokovacej sále, pretože na balkóne máme vidiecky parlament. Takže ako som už avizoval, pán minister Jahnátek uvedie vládny návrh zákona o podmienkach uvedenia chemických látok a chemických zmesí na trh a o zmene a doplnení niektorých zákonov, takzvaný chemický zákon , je to prvé čítanie. Vládny návrh zákona je uverejnený ako tlač 1304, návrh na jeho pridelenie výborom a rozhodnutie predsedu Národnej rady má č. 1348. Pán minister, nech sa páči, máte slovo.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme o tomto návrhu uznesenia. (Hlasovanie.) Prítomných 146, za 116, proti 13, zdržalo sa 17 poslancov. Návrh sme schválili. Prosím teraz pána poslanca Glendu, aby uviedol hlasovanie v druhom čítaní o vládnom návrhu zákona o registri mimovládnych neziskových organizácií (tlač 1059). (Hlasovanie o vládnom návrhu zákona o registri mimovládnych neziskových organizácií a o zmene a doplnení niektorých zákonov , tlač 1059.)
Schlosár, Rastislav, poslanec NR SR (2018-02-15):
Pani poslankyne, páni poslanci, v tejto rozprave vystúpili traja páni poslanci, takisto nepodali procedurálny návrh. Prosím, pán predseda, aby ste dali hlasovať, že návrh ústavného zákona prerokujeme v druhom čítaní.
Danko, Andrej, predseda NR SR (2017-10-11):
Ďakujem, pán poslanec. Ak by bola väčšina súhlasila, súčasne vyhlasujem rozpravu za skončenú. Ešte sa spýtam pána spoločného spravodajcu, či sa chce vyjadriť k rozprave. Nie. Tým prerušujem rokovanie o tomto bode programu. Dovolím si navrhnúť vzhľadom na čas, že prerušujem toto rokovanie a pokračujeme tak, ako je, myslím, stanovené o štrnástej hodine. Bodom programu by mal byť vládny návrh zákona o veterinárnych prípravkoch a veterinárnych technických pomôckach. Prajem dobrú chuť a myslím si, že naozaj som sa snažil, pán Dostál, len dodržať rokovací poriadok, a preto nie som zástanca takých emócií. Tak vám prajem dobrú chuť a pekný deň. (Prerušenie rokovania 11.57 hodine.) (Pokračovanie rokovania o 14.00 hodine.)
Figeľ, Ján, podpredseda NR SR (2015-05-26):
Ďakujem pekne. Pán spravodajca? (Reakcia spravodajcu.) Nech sa páči.
Droba, Juraj, poslanec NR SR (2011-02-04):
Ja chcem poďakovať pánovi kolegovi Abrhanovi, ktorý po šiestich vysoko emotívnych príspevkoch, v ktorých sa hádzalo aj blato, prišiel s faktami na stôl. Uviedol príklady z iných krajín. Ak by niekto sedel nestranne v tejto miestnosti a vypočul si predchádzajúcich šesť príspevkov do rozpravy, tak by mohol nadobudnúť dojem, že poslanci SMER-u sú strážcami demokracie a to, čo tu chystáme, je jedna veľká katastrofa a zajtra príde potopa. Nie je to tak. Pán kolega Abrhan nám uviedol mnoho príkladov z mnohých krajín, kde je verejná voľba úplne bežnou záležitosťou. Samozrejme, že existujú argumenty aj pre, aj proti verejnej a proti tajnej voľbe. Ja chcem uviesť ten, že pred našimi voličmi sa naozaj nemáme za čo hanbiť. Zároveň nás to potom zaväzuje. Preto myslím si, že budeme motivovaní vybrať toho najlepšieho kandidáta, voliť ho verejne. V prípade, ak bude podávať dobrý výkon, tak to bude aj pre nás dobré, a ak nebude pracovať, tak akoby generálny prokurátor pracovať mal, tak je to potom taktiež náš záväzok. Z tohto dôvodu verejnú voľbu podporím, nemáme sa za čo hanbiť, chceme našim voličom ukázať, koho sme si vybrali. Ďakujem. (Potlesk.)
Danko, Andrej, predseda NR SR (2019-02-07):
Hlasujme, pán poslanec. (Hlasovanie.) Prítomných 143, za 118, proti 17, zdržalo sa 6, nehlasovali 2. Konštatujem, že sme návrh schválili. Teraz prosím povereného člena výboru pre pôdohospodárstvo a životné prostredie poslanca Krajkoviča, aby uviedol hlasovanie o bode 36 schváleného programu, ktorým je prvé čítanie o návrhu poslancov Bugára a Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde (tlač 1285). Nech sa páči, pán poslanec. (Hlasovanie o návrhu poslancov Národnej rady Slovenskej republiky Bélu Bugára a Petra Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 1285.)
P. Hrušovský, podpredseda NR SR: (2001-12-04):
(Hlasovanie.) Prítomných je 103 poslancov, za návrh 98, proti 1, zdržali sa 2, nehlasovali 2. Návrh sme schválili.